# Gravel (ciclisme)

El gravel (de l'anglès: grava) és una disciplina ciclista, nascuda a principis del segle XXI. Designa a la vegada una modalitat i la pròpia bicicleta utilitzada per a aquesta pràctica.

## Pràctica

El gravel és una modalitat de ciclisme entre el ciclisme de carretera i el ciclisme de muntanya que barreja itineraris per carreteres secundàries així com per senders, pistes i camins. És similar a la pràctica del ciclocròs tot i que inicialment estava menys centrada en el rendiment, i generalment es feien eixides més llargues on es necessitava una major comoditat. La pràctica s'ha desenvolupat els últims anys als Estats Units, amb moltes proves de gravel, com el Barry-Roubaix i s'està estenent a Europa amb l'aparició de curses i proves.

## Bicicleta

La bicicleta de gravel és una bicicleta adaptada a aquesta pràctica mixta. Es pot practicar el gravel amb diferents tipus de bicicletes; no hi ha una definició precisa però alguns trets característics serien:
* una geometria del quadre adaptada per a permetre maniobrabilitat i estabilitat amb les bases ampliades per a permetre el muntatge de pneumàtics de major secció que en les bicis de carretera, per tal de proporcionar comoditat, adherència i resistència a les punxades;
* un manillar similar al manillar de carretera, però amb una forma específica per donar comoditat pels camins;
* frens de disc;
* rarament amb suspensions
* pneumàtics mixtos;
* suports per al muntatge de parafangs i porta-equipatges
La majoria de les grans marques de bicicleta ofereixen models gravel al seu catàleg, així com les marques més artesanals que ofereixen bicicletes personalitzables. A causa de la relativament nova existència del sector, aquest està en constant innovació.

## Competicions

A partir del 2022, la Unió Ciclista Internacional reconeix oficialment la disciplina per dret propi.
La UCI Organitza una sèrie mundial (Gravel World Series) amb 18 curses en 4 continents disputades d'abril a octubre, les proves de les quals serveixen de classificació per als campionats mundials de gravel. La primera edició del Campionat del Món de gravel (UCI Gravel World Championship) es va celebrar a Cittadella, Itàlia el novembre de 2023, el dia 8 per a dones i el dia 9 per a homes.

## Palmarès del Campionat del món
### Modalitat masculina

| Any | Or | Plata | Bronze |
| 2022 | Gianni Vermeersch | Daniel Oss | Mathieu Van der Poel |
| 2023 | Matej Mohorič | Florian Vermeersch | Connor Swift |
| 2024 | Mathieu Van der Poel | Florian Vermeersch | Quinten Hermans |

### Modalitat femenina

| Any | Or | Plata | Bronze |
| 2022 | Pauline Ferrand | Sina Frei | Chiara Teocchi |
| 2023 | Katarzyna Niewiadoma | Silvia Persico | Demi Vollering |
| 2023 | Marianne Vos | Lotte Kopecky | Lorena Wiebes |

## Referències

* 1 2 3 4 5 «El gravel, de la moda a la consolidación», 07-03-2019. [Consulta: 2 juliol 2019].
* ↑ «barry-roubaix». barry-roubaix.com.
* 1 2 3 bicicletas, Jesús Guevara·Tipos de. «¿Qué es una bicicleta de gravel?» (en castellà), 08-06-2018. [Consulta: 2 juliol 2019].
* 1 2 «Vélo Gravel : pourquoi une géométrie spécifique ?». caminade.eu.
* ↑ «Le « Gravel Bike », un vélo conçu pour arpenter de nouvelles routes». bike-cafe.fr.
* ↑ «Topstone Carbon 1 Lefty» (en espanyol europeu). [Consulta: 21 gener 2025].
* ↑ «¿Necesitas suspensión en tu bici de gravel?» (en castellà). [Consulta: 21 gener 2025].

## Vegeu també

* Ciclocròs
* CAT700